plato-philosophy.respublica 5.461
ἀμφοτέρων γοῦν , ἔφη , αὕτη ἀκμὴ σώματός τε καὶ φρονήσεως . οὐκοῦν ἐάντε πρεσβύτερος τούτων ἐάντε νεώτερος τῶν εἰς τὸ κοινὸν γεννήσεων ἅψηται , οὔτε ὅσιον οὔτε δίκαιον φήσομεν τὸ ἁμάρτημα , ὡς παῖδα φιτύοντος τῇ πόλει , ὅς , ἂν λάθῃ , γεννήσεται οὐχ ὑπὸ θυσιῶν οὐδʼ ὑπὸ εὐχῶν φύς , ἃς ἐφʼ ἑκάστοις τοῖς γάμοις εὔξονται καὶ ἱέρειαι καὶ ἱερεῖς καὶ σύμπασα ἡ πόλις ἐξ ἀγαθῶν ἀμείνους καὶ ἐξ ὠφελίμων ὠφελιμωτέρους ἀεὶ τοὺς ἐκγόνους γίγνεσθαι , ἀλλʼ ὑπὸ σκότου μετὰ δεινῆς ἀκρατείας γεγονώς . ὀρθῶς , ἔφη . ὁ αὐτὸς δέ γʼ , εἶπον , νόμος , ἐάν τις τῶν ἔτι γεννώντων μὴ συνέρξαντος ἄρχοντος ἅπτηται τῶν ἐν ἡλικίᾳ γυναικῶν · νόθον γὰρ καὶ ἀνέγγυον καὶ ἀνίερον φήσομεν αὐτὸν παῖδα τῇ πόλει καθιστάναι . ὀρθότατα , ἔφη . ὅταν δὲ δὴ οἶμαι αἵ τε γυναῖκες καὶ οἱ ἄνδρες τοῦ γεννᾶν ἐκβῶσι τὴν ἡλικίαν , ἀφήσομέν που ἐλευθέρους αὐτοὺς συγγίγνεσθαι ᾧ ἂν ἐθέλωσι , πλὴν θυγατρὶ καὶ μητρὶ καὶ ταῖς τῶν θυγατέρων παισὶ καὶ ταῖς ἄνω μητρός , καὶ γυναῖκας αὖ πλὴν ὑεῖ καὶ πατρὶ καὶ τοῖς τούτων εἰς τὸ κάτω καὶ ἐπὶ τὸ ἄνω , καὶ ταῦτά γʼ ἤδη πάντα διακελευσάμενοι προθυμεῖσθαι μάλιστα μὲν μηδʼ εἰς φῶς ἐκφέρειν κύημα μηδέ γʼ ἕν , ἐὰν γένηται , ἐὰν δέ τι βιάσηται , οὕτω τιθέναι , ὡς οὐκ οὔσης τροφῆς τῷ τοιούτῳ . καὶ ταῦτα μέν γʼ , ἔφη , μετρίως λέγεται · πατέρας δὲ καὶ θυγατέρας καὶ ἃ νυνδὴ ἔλεγες πῶς διαγνώσονται ἀλλήλων ; οὐδαμῶς , ἦν δʼ ἐγώ · ἀλλʼ ἀφʼ ἧς ἂν ἡμέρας τις αὐτῶν νυμφίος γένηται , μετʼ ἐκείνην δεκάτῳ μηνὶ καὶ ἑβδόμῳ δὴ ἃ ἂν γένηται ἔκγονα , ταῦτα πάντα προσερεῖ τὰ μὲν ἄρρενα ὑεῖς , τὰ δὲ θήλεα θυγατέρας , καὶ ἐκεῖνα ἐκεῖνον πατέρα , καὶ οὕτω δὴ τὰ τούτων ἔκγονα παίδων παῖδας , καὶ ἐκεῖνʼ αὖ ἐκείνους πάππους τε καὶ τηθάς , τὰ δʼ ἐν ἐκείνῳ τῷ χρόνῳ γεγονότα , ἐν ᾧ αἱ μητέρες καὶ οἱ πατέρες αὐτῶν ἐγέννων , ἀδελφάς τε καὶ ἀδελφούς , ὥστε , ὃ νυνδὴ ἐλέγομεν , ἀλλήλων μὴ ἅπτεσθαι . ἀδελφοὺς δὲ καὶ ἀδελφὰς δώσει ὁ νόμος συνοικεῖν , ἐὰν ὁ κλῆρος ταύτῃ συμπίπτῃ καὶ ἡ Πυθία προσαναιρῇ . ὀρθότατα , ἦ δʼ ὅς . ἡ μὲν δὴ κοινωνία , ὦ Γλαύκων , αὕτη τε καὶ τοιαύτη γυναικῶν τε καὶ παίδων τοῖς φύλαξί σοι τῆς πόλεως · ὡς δὲ ἑπομένη τε τῇ ἄλλῃ πολιτείᾳ καὶ μακρῷ βελτίστη , δεῖ δὴ τὸ μετὰ τοῦτο βεβαιώσασθαι παρὰ τοῦ λόγου . ἢ πῶς ποιῶμεν ;
Lemmas: ἀμφότερος γοῦν , φημί , οὗτος ἀκμή σῶμα τε καί φρόνησις . οὐκοῦν ἐάν πρέσβυς οὗτος ἐάν νέος ὁ εἰς ὁ κοινός γέννησις ἅπτω , οὔτε ὅσιος οὔτε δίκαιος φημί ὁ ἁμάρτημα , ὡς παῖς φιτύω ὁ πόλις , ὅς , ἐάν λανθάνω , γεννάω οὐ ὑπό θυσία οὐδέ ὑπό εὐχή φύω , ὅς ἐπί ἕκαστος ὁ γάμος εὔχομαι καί ἱέρεια καί ἱερεύς καί σύμπας ὁ πόλις ἐκ ἀγαθός ἀγαθός καί ἐκ ὠφέλιμος ὠφέλιμος ἀεί ὁ ἔκγονος γίγνομαι , ἀλλά ὑπό σκότος μετά δεινός ἀκράτεια γίγνομαι . ὀρθός , φημί . ὁ αὐτός δέ γε , λέγω , νόμος , ἐάν τις ὁ ἔτι γεννάω μή συνέρδω ἄρχω ἅπτω ὁ ἐν ἡλικία γυνή · νόθος γάρ καί ἀνέγγυος καί ἀνίερος φημί αὐτός παῖς ὁ πόλις καθίστημι . ὀρθός , φημί . ὅταν δέ δή οἴομαι ὁ τε γυνή καί ὁ ἀνήρ ὁ γεννάω ἐκβαίνω ὁ ἡλικία , ἀφίημι που ἐλεύθερος αὐτός συγγίγνομαι ὅς ἄν ἐθέλω , πλήν θυγάτηρ καί μήτηρ καί ὁ ὁ θυγάτηρ παῖς καί ὁ ἄνω μήτηρ , καί γυνή αὖ πλήν υἱός καί πατήρ καί ὁ οὗτος εἰς ὁ κάτω καί ἐπί ὁ ἄνω , καί οὗτος γε ἤδη πᾶς διακελεύομαι προθυμέομαι μάλα μέν μηδέ εἰς φάος ἐκφέρω κύημα μηδέ γε εἷς , ἐάν γίγνομαι , ἐάν δέ τις βιάζω , οὕτως τίθημι , ὡς οὐ εἰμί τροφή ὁ τοιοῦτος . καί οὗτος μέν γε , φημί , μέτριος λέγω · πατήρ δέ καί θυγάτηρ καί ὅς νυνδί λέγω πῶς διαγνοέω ἀλλήλων ; οὐδαμῶς , εἰμί δέ ἐγώ · ἀλλά ἀπό ὅς ἄν ἡμέρα τις αὐτός νυμφίος γίγνομαι , μετά ἐκεῖνος δέκατος μείς καί ἕβδομος δή ὅς ἄν γίγνομαι ἔκγονος , οὗτος πᾶς προσλέγω ὁ μέν ἄρσην υἱός , ὁ δέ θῆλυς θυγάτηρ , καί ἐκεῖνος ἐκεῖνος πατήρ , καί οὕτως δή ὁ οὗτος ἔκγονος παῖς παῖς , καί ἐκεῖνος αὖ ἐκεῖνος πάππος τε καί τηθή , ὁ δέ ἐν ἐκεῖνος ὁ χρόνος γίγνομαι , ἐν ὅς ὁ μήτηρ καί ὁ πατήρ αὐτός γεννάω , ἀδελφή τε καί ἀδελφός , ὥστε , ὅς νυνδί λέγω , ἀλλήλων μή ἅπτω . ἀδελφός δέ καί ἀδελφή δίδωμι ὁ νόμος συνοικέω , ἐάν ὁ κλῆρος οὗτος συμπίπτω καί ὁ Πυθία προσαναιρέω . ὀρθός , ἠμί δέ ὅς . ὁ μέν δή κοινωνία , ὦ Γλαύκων , οὗτος τε καί τοιοῦτος γυνή τε καί παῖς ὁ φύλαξ σύ ὁ πόλις · ὡς δέ ἕπομαι τε ὁ ἄλλος πολιτεία καί μακρός ἀγαθός , δέω δή ὁ μετά οὗτος βεβαιόω παρά ὁ λόγος . ἤ πῶς ποιέω ;